
Broj:58/2015
Slatina, 16.listopada 2015.
                                                                                                         -SVIMA-

PREDMET: Javni poziv, Slatinska košarica

Turistička zajednica grada Slatine i Centar za poduzetništvo Grada Slatine (TZGS i CZPGS) raspisuju javni poziv za odabir i otkup originalnih i prepoznatljivih sadržaja i proizvoda koji će, uz proizvode učeničkih zadruga slatinskih škola, sačinjavati  „Slatinsku košaricu“.

Proizvodi mogu biti prehrambeni, slastičarski, kozmetički, praktični i manjih pakiranja (prehrambeni proizvodi i slastice do 300 g, staklenke 300-400 g, vina i sokovi 200 do 500 ml), kako bi ostali prepoznatljivi uz ostale proizvode u košarici. 

Prednost će imati autohtoni proizvodi slatinskog kraja, originalni, proizvedeni s namirnicama uzgojenim većinom na slatinskom području i/ili da je sačinjen u Slatini.

Cilj „Slatinske košarice“ je jačati prepoznatljivost grada Slatine, ali i promocija originalnih slatinskih proizvoda.

Autori, odnosno tvrtke, izrađeni proizvod trebaju dostaviti uz ispunjenu prijavnicu.

Radove će ocijeniti žiri Turističke zajednice grada Slatine i Centra za poduzetništvo Grada Slatine koji će odabrati vrstu i količinu proizvoda koji će u ući u „Slatinsku košaricu“ i dogovoriti uvjete za otkup odabranih proizvoda.
Ukoliko kvaliteta pristiglih proizvoda bude zadovoljavajuća, Turistička zajednica grada Slatine i Centar za poduzetništvo Grada Slatine stječu pravo korištenja izabranih proizvoda u svrhu podizanja kvalitete turističke destinacije i njene prepoznatljivosti na domaćem i inozemnom tržištu, kao i u ostale promidžbene svrhe.
Ukoliko se procijeni da niti jedan od pristiglih radova ne udovoljava zahtjevima Javnog poziva, TZGS i CZPGS zadržavaju pravo da ne izaberu niti jedno rješenje.
Isto tako, TZGS i CZPGS zadržavaju pravo poništiti ovaj postupak bez ikakvog posebnog obrazloženja u bilo kojem trenutku, prekinuti postupak iniciran ovim pozivom ili izmijeniti uvjete istoga, te ne izabrati nijednu od pristiglih ponuda, u kojem slučaju, sudionici neće imati pravo naknade štete u slučaju poništenja postupka, kao niti u slučaju da se ne izabere niti jedno rješenje.

UVJETI JAVNOG POZIVA

1. Poziv je javan, a pravo sudjelovanja imaju svi poslovni subjekti s područja grada Slatine
2. Ispunjavanjem prijavnice i slanjem prijedloga proizvoda, poslovni subjekt stječe status sudionika. Nepotpune prijave i/ili prijave dostavljene nakon isteka roka se neće prihvatiti
3. Svaki autor se može natjecati s neograničenim brojem proizvoda
4. Prilikom ocjene proizvoda, vrednovat će se usklađenost s uvjetima ovog Javnog poziva

5. Javni poziv je otvoren 8 dana od dana objave, odnosno do 23.10.2015.g.
6. Proizvodi s prijavnicom se dostavljaju na adresu: Centar za poduzetništvo Grada Slatine, Braće Radić 2 (iznad Komrada) s naznakom: NE OTVARATI, Javni poziv za Slatinsku košaricu .

TZGS i CZPGS ne odgovaraju za primjerke koji nisu primjereno osigurani kod slanja

7. TZGS i CZPGS pridržavaju pravo korištenja proizvoda za potrebe promocije grada Slatine, vremenski i prostorno, neograničeno

8. TZGS i CZPGS zadržavaju pravo za eventualnim izmjenama uvjeta Javnog poziva, o čemu su dužni pravodobno obavijestiti javnost u istim medijima u kojima je objavljen i Javni poziv

9. Dodatne informacije možete zatražiti putem elektroničke pošte: tz-grada-slatine@vt.t-com.hr ili info@czpgs.hr 

